หุ้นน้ำมันสหรัฐปิดเพิ่มเล็กน้อย-ทองพุ่ง
ตลาดหุ้นสหรัฐ-น้ำมัน ปรับเพิ่มเล็กน้อยนักลงทุนผิดหวังตัวเลขจ้างงานที่ขยายตัวน้อยกว่าคาด ด้าน สวนทางกับราคาทองคำที่ปิดพุ่ง 34.90 ดอลล่าร์
8 ก.ย. 2555

ตลาดหุ้นสหรัฐ-น้ำมัน ปรับเพิ่มเล็กน้อยนักลงทุนผิดหวังตัวเลขจ้างงานที่ขยายตัวน้อยกว่าคาด ด้าน สวนทางกับราคาทองคำที่ปิดพุ่ง 34.90 ดอลล่าร์ 
ปิดการซื้อขายตลาดหุ้นสหรัฐ ดัชนีแกว่งตัวในกรอบแคบ หลังกระทรวงแรงงานสหรัฐเปิดเผยตัวเลขจ้างงานนอกภาคการเกษตรเดือน ส.ค.ปรับตัวเพิ่มขึ้น 96,000 ตำแหน่ง น้อยกว่าที่นักเศรษฐศาสตร์คาดว่าจะเพิ่มขึ้น 125,000 ตำแหน่ง ส่งผลให้หลายฝ่ายคาดว่า ธนาคารกลางสหรัฐ หรือเฟด อาจดำเนินการซื้อสินทรัพย์รอบใหม่ในช่วงปลายเดือน ก.ย.นี้ เพื่อหวังกระตุ้นเศรษฐกิจ ด้านราคาน้ำมันดิบตลาดไนเม็กซ์ เพิ่มขึ้น 89 เซนต์ ไปปิดที่ระดับ 96.42 ดอลลาร์สหรัฐ/บาร์เรล ทำให้หลังปิดตลาด ดัชนีดาวโจนส์ ปิดที่ 13,306.64 จุด ปรับขึ้น 14.64 จุด หรือ 0.11% ดัชนีแนสแดค ปิดที่ 3,136.42 จุด เพิ่มขึ้น 0.61 จุด หรือ 0.02% และดัชนีเอสแอนด์พี ปิดที่ 1,437.92 จุด เพิ่มขึ้น 5.80 จุด หรือ 0.40%
ตลาดหุ้นสำคัญของยุโรป ดัชนี FTSE 100 ตลาดลอนดอน ปิดที่ 5,794.80 จุด เพิ่มขึ้น 17.46 จุด หรือ 0.30% ดัชนี DAX ตลาดแฟรงก์เฟิร์ต ปิดที่ 7,214.50 จุด ปรับขึ้น 47.17 จุด หรือ 0.66% และดัชนี CAC 40 ตลาดปารีส ปิดที่ 3,519.05 จุด ปรับขึ้น 9.17 จุด หรือ 0.26% ส่วนน้ำมันดิบเบรนต์ ตลาดลอนดอน ปิดที่ 114.25 ดอลลาร์สหรัฐ/บาร์เรล เพิ่มขึ้น 76 เซนต์
ด้าน  ราคาทองคำตลาดโคเมกซ์ของสหรัฐฯ งวดส่งมอบเดือนธันวาคม เพิ่มขึ้นถึง 34.90 ดอลลาร์ ปิดที่ 1,740.50 ดอลลาร์ต่อออนซ์  เป็นระดับที่สูงสุดนับตั้งแต่ 28 กุมภาพันธ์ ซึ่งเป็นไปในทิศทางเดียวกับตลาดหุ้น เนื่องจากนักลงทุนความคาดหวังการประชุมคณะกรรมการนโยบายของเฟดในสัปดาห์หน้าจะมีมาตรการเพื่อกระตุ้นเศรษฐกิจของสหรัฐ